须贾大夫谇范叔・笑和尚
作者：高文秀
朝代：元

paragraphs: 比我旧腰身宽二分，比我旧衣襟长三寸，正遮了这破单裤精臁刃。
冻剥剥正暮冬，如今暖溶溶便开春，来、来、来，谢绨袍妆点了我腌身分。
(背云)此人绨袍恋恋，尚有故人之心也。
(须贾云)先生，与小官同到邸舍，共一饭叙旧如何？(正末云)敢问大夫为何至此？(须贾云)先生不知，小官特来庆贺张禄丞相。
先生在秦已久，可曾闻的张禄丞相与谁人最善也？(正末云)原来大夫因贺张禄丞相到此。
小生别无闻见，但张禄丞相与小生亦有一面之交。
(须贾云)哦，先生原来与张君有善。
(做背科，云)我这绨袍送的着了也。
(回云)先生，吾闻秦国大小之事，一决于相君。
今吾等在此，去留皆出其口。
先生如肯与小官少进片言，慨放小官回还，也见得先生不忘故旧。
岂有意乎？(正末云)这个当得，但恐人微言轻，不足为重。
(须贾云)我想先生在魏国时，小官也不曾轻视先生。
(正末云)多感！多感！(唱)。